
Motoros balesetek Magyarországon

Dolgozatom öt fejezetből áll, melynek bevezető részében a témaválasztásom okát jelölöm meg, valamint történelmi felépítést készítettem. Ezen belül pár sorban részletezem a mai rendőrmotoros szolgálatot, annak megalakulását a napjainkig terjedő időszakban. Az írásom nagyobb részét statisztikai elemzéssel töltöttem meg, melynek során kitérek Olasz- Spanyol-, Francia- Németország, valamint Hollandia közlekedési balesetei statisztikájára is.
Jelenleg Veszprém Megyében teljesítek szolgálatot, így elemzésre került a megyében lévő Várpalotai, Veszprémi, Balatonalmádi, Balatonfüredi, valamint Tapolcai Rendőrkapitányságok illetékességi területén történt motorkerékpáros balesetek statisztikája.
Természetesen a prevenció fontosságát is leírtam, valamint az ezzel kapcsolatos törekvéseket, ennek kapcsán fontosnak tartottam felhívni a figyelmet a vezetéstechnikai képzés lényegére, melyet összehasonlítottam a motorkerékpáros vezetői engedély megszerzéséhez szükséges képzéssel.
Ismertettem a rendőrmotoros képzés követelményeit is, a hatályos jogszabályok alapján és a gyakorlati végrehajtás szempontjából.
Mind ezek után kettő – a közelmúltban történt- motorkerékpáros balesetet részleteztem, elemeztem. Az egyik közlekedési baleset egy „tipikus gyorshajtásos” baleset, leírásánál felhasználtam a büntetőeljárás során készült jegyzőkönyveket, a tanúk által elmondottak alapján próbáltam elérni azt, hogy az olvasó beleélje magát a történtekbe.
A másik egy rendkívül érdekes közlekedési baleset, itt az elkövetett vezetéstechnikai problémák elemzésével szeretném érzékeltetni a folyamatos képzésen való részvétel lényegét, valamint szemléltettem a reakciókészség hiányát és azt, hogy megfelelő gyakorlati ismeretek birtokában milyen óriási tragédiák előzhetők meg. Ennél a fejezetnél a jegyzőkönyvekből szó szerint idéztem azért, hogy jobban átérezze az olvasó az elmondottakat.
Dolgozatomat diagramokkal, ill. fényképfelvételekkel is bővítettem.
A befejező részben összegzésként kitérek a két főbaleseti forrásra: a sebességtúllépésre és a szabálytalan előzésre. Nyomatékosítom a folyamatos önképzés fontosságát, valamint a megfelelő védőruházat viselését – mivel erre jogszabály nem kötelezi a motorkerékpár vezetőjét.



